Reflections joukkue saavutti Cup of Berlin kilpailussa hienosti pronssia, Revolutions onnistui upeasti vapaaohjelmassaan ja jäi 0,4 pisteen päähän mitalista - Espoon Taitoluisteluklubi ry
Reflections joukkue saavutti Cup of Berlin kilpailussa hienosti pronssia, Revolutions onnistui upeasti vapaaohjelmassaan ja jäi 0,4 pisteen päähän mitalista
Sm-seniorijoukkueemme tulkitsi vahvasti lyhytohjelmaansa ”Desert Rose”. Ohjelmaan ensimmäisessä elementissä tapahtui kuitenkin kaatuminen, joka verotti joukkueen pistesaalista. Lyhytohjelman jälkeen joukkue oli parin pisteen päässä 3. sijasta heti Saksan Team Berlin 1 jälkeen.
Vapaaohjelmassaan ”Susi” Revolutions onnistui upeasti sijoittuen ennen Saksan kovatasoista Team Berlin 1 joukkuetta kolmanneksi. Kokonaistuloksissa joukkue oli neljäs, ainoastaan 0,4 pisteen päässä 3. sijasta. Kilpailun voitti Suomen Team Unique, toiseksi sijoittui Rockettes, kolmanneksi Saksan Team Berlin 1..
Sm-juniorijoukkue Reflections oli lyhytohjelmansa ”Moonshine” jälkeen neljäntenä heti 0,7 pistettä Ruotsin Team Spiritin jälkeen. Joukkue onnistui lyhytohjelmassaan vaikkakin blokkielementissä sattui pieni törmäys, mikä verotti elementin teknistä tasoa.
Refut nousivat hienolla vapaaohjelmasuorituksellaan ”Planet Earth” kokonaiskilpailun kolmanneksi ja ansaitsivat Suomelle pronssisen mitalin. Refletions saavutti vapaaohjelmassaan hienoisesti paremmat tekniset pisteet kuin Kanadan ykkösjoukkue Nexxice (6. sija World Challenge Cup 2012) ja samalla yhteistuloksissa kauden ennätyspisteensä 129,03 pistettä. Kultaa voitti Suomen Team Fintastic, hopeaa Kanadan Nexxice. Suomen Team Estreija oli viides.